
OBRAZLOŽENJE   POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 30.06.2026. GODINE

OBRAZLOŽENJE  OPĆEG DIJELA


ZAKONSKI OKVIR
U skladu s odredbama   Zakona o proračunu  (Nar.nov.br. 144/21, čl.76.-čl.86.), Statuta Dječjeg vrtića „KADUJICA“( čl.50. st.1., točka 2), I. izmjena i dopuna statuta od 19.listopada 2022. godine, Pravilnika o polugodišnjem i godišnjem izvještaju o izvršenju proračuna i financijskog plana (Nar.nov.br. 85/2023), Pravilnika o proračunskim klasifikacijama ( Nar.nov.br. 4/2024), Pravilnika o proračunskom računovodstvu i računskom planu (Nar.nov.br. 158/23) , proračunski korisnik, Dječji vrtić “ KADUJICA“,  ima obvezu izraditi i dostaviti Upravljačkom tijelu, Polugodišnji Izvještaj o izvršenju financijskog plana  za razdoblje 01.01. – 30.06.2026. godine., koji se sastoji od Općeg i Posebnog dijela (tabelarni prikaz) te od Obrazloženja Općeg i Posebnog dijela Izvještaja o izvršenju financijskog plana .
DJELATNOST VRTIĆA 
Dječji vrtić „KADUJICA“ je javna ustanova za predškolski odgoj i obrazovanje te skrb o djeci predškolske dobi. Rad je organiziran u  pet  odgojnih skupina ( jaslička skupina, 8-satna vrtićka skupina, dvije 10 - satne vrtićke skupine  i jedna 5-satna popodnevna skupina) s ukupno 98 djece, sukladno Planu i programu rada Vrtića .
Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i Državnom pedagoškom standardu predškolskog odgoja i naobrazbe (NN br. 63/8 i 90/10) te svim općim aktima Vrtića i Osnivača Općine Okrug. 

1. PRIHODI I PRIMICI
Ukupni prihodi i primici su veći za 22,28 % u odnosu na isto izvještajno razdoblje  2025. godine i iznose 41,74 % ukupnih sredstava Financijskog plana. Prihodi i primici su isključivo ostvareni od Osnivača, Općine Okrug.
Povećanje ukupnih prihoda za  2026. godinu u odnosu na isto razdoblje 2025. godine je rezultat povećanog potraživanja sredstava od strane Dječjeg vrtića „KADUJICA“ u svrhu redovnog obavljanja djelatnosti. 
2. RASHODI I IZDACI
Ukupni rashodi Dječjeg vrtića „KADUJICA“ u odnosu na isto razdoblje  2025. godine su veći za 20,91 %  te iznose 41,69% planiranih sredstava za 2026.godinu.
2.1. Rashodi za zaposlene
Rashodi za zaposlene su najzastupljeniji u ukupnim rashodima. U odnosu na  2025. godinu rashodi za zaposlene su veći za 20,08 % .
Plaće bruto
Izdaci za plaće bruto  povećani su za 19,68 % u odnosu na isto prošlogodišnje  razdoblje . Razlog povećanja plaća bruto je povećanje broja zaposlenih koje je nastupilo u drugoj polovici 2025. godine. Zaposlen je jedan odgojitelj, dva odgojitelja pripravnika i jedan pomoćnik za njegu ,skrb i pratnju. U pedagoškoj godini 2025/2026, došlo je do povećanja broja djece u odnosu na prethodnu pedagošku godinu, stoga je povećanje zaposlenih koji su u neposrednom doticaju s djecom bilo neophodno.

Ostali rashodi za zaposlene
Izdaci za ostale rashode za zaposlene su povećani  za 25,95 % u odnosu na isto razdoblje 2025.godine. Ostali rashodi za zaposlene se odnose na neoporezive primitke koji se ne smatraju dohotkom i određeni su Zakonom i Pravilnikom poreza na dohodak.
Doprinosi na plaće
Doprinosi na plaće su povećani  kao i plaće bruto za 19,68% u odnosu na isto razdoblje 2025.godine. Povećanje plaća bruto povlači za sobom i stavku povećanja doprinosa..

2.2. Materijalni rashodi
Materijalni rashodi su povećani za 20,51 % u odnosu na  2025. godinu. Materijalni rashodi se odnose na: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.
Naknade troškova zaposlenima su povećane za 32,91% u odnosu na izvještajno razdoblje 2025. godine . Razlog povećanja su povećani  izdaci za službena putovanja i stručno usavršavanje djelatnika . 
Rashodi za materijal i energiju su povećani za 10,28  % u odnosu na prošlogodišnje razdoblje. Navedeni rashodi obuhvaćaju: materijal i sirovine, energiju, uredski materijal , potrošni materijal za rad s djecom, higijenske potrepštine i sredstva za čišćenje, radnu odjeću i obuću , sitni inventar i materijal i dijelove za tekuće i investicijsko održavanje. Do povećanja je došlo uslijed povećanog utroška materijala i sirovina zbog povećanog broja djece.
Rashodi za usluge su povećani za 23,71 % u odnosu na prethodno izvještajno razdoblje .
U ukupnim izdacima za usluge najvećim dijelom su zastupljene zdravstvene i veterinarske usluge koje obuhvaćaju sistematske preglede djelatnika, obvezne sanitarne i liječničke preglede te analize vode, hrane i uzoraka u skladu s Zakonom o rukovanju hranom, Zakonom o  zaštiti pučanstva od zaraznih bolesti  i u skladu s HACCP sustavom.
Ostali nespomenuti rashodi poslovanja su veći  za 57,88 % odnosu na isto razdoblje 2025.godine.Navedeni rashodi obuhvaćaju premije osiguranja, naknade za rad predstavničkih tijela, pristojbe i naknade od kojih se ističe naknada za osobe s invaliditetom. Do povećanja je došlo zato što pojedini ostali nespomenuti rashodi poslovanja nisu bili zastupljeni u prvom polugodištu 2025.godine.
2.3. Financijski rashodi 
Financijski rashodi  nisu evidentirani u 2026. godini s obzirom da Vrtić od 01.01.2026. više ne posluje preko vlastitog računa, sve se uplate odvijaju preko riznice, odnosno računa Osnivača, Općine Okrug pa iz tih razloga nema troškova platnog prometa koji su evidentirani proteklih godina.
4. IMOVINA
U  prvom polugodištu 2026.godine nabavljeni su ormari za odlaganje arhivskih dokumenata i zamijenjena je dotrajala informatička oprema, stoga su rashodi ulaganja u nefinancijsku imovinu znatno veći nego u prvom polugodištu 2025.godine.

5. UKUPAN REZULTAT: na kraju prvog polugodišta 2026. ukupni prihodi su veći od ukupnih rashoda za 543,65 EUR. Ukupni rezultat poslovanja je manjak prihoda od 2.197,86 koji je rezultat prenesenog metodološkog manjka prihoda iz 2025. godine  od 2.745,51 EUR i trenutnog viška prihoda i primitaka od 543,65 EUR.

[bookmark: _Hlk160707703]6. UKUPNE DOSPJELE OBVEZE
	
	Stanje obveza na dan 31.12.2025.
= stanje obveza 01.01.2026.
	Stanje obveza na dan 30.06.2026.

	Ukupne obveze
	2.752,06
	3.498,81

	Dospjele obveze
	0,00
	0,00



Dječji vrtić „KADUJICA“ nema dospjelih obveza jer se sve obveze podmiruju u skladu s dospijećem plaćanja

ZAKLJUČAK 
Iz Obrazloženja općeg dijela Izvještaja o izvršenju financijskog plana je vidljivo je  da su prihodi i rashodi Dječjeg vrtić „KADUJICA“ u skladu s Financijskim planom za 2026.godinu.
Sve aktivnosti su izvršene u cilju praćenja pedagoških standarda uz istovremeno uvažavanje računovodstvenih standarda.

OBRAZLOŽENJE  POSEBNOG DIJELA

Osnovni i jedini program Dječjeg vrtića „KADUJICA“ je Redovan rad dječjeg vrtića . Osnovna funkcija vrtića je predškolsko obrazovanje.
Program redovnog rada se provodi kroz četiri aktivnosti i četiri izvora financiranja:
	PROGRAM: Redovan rad dječjeg vrtića


	Aktivnost
	Izvor financiranja

	Aktivnost A210001
Poslovi stručnih , administr.i izvrš. tijela
	Opći prihodi i primici

	Aktivnost A210002
Nabava dugotrajne imovine za rad Vrtića 
	1.Opći prihodi i primici
2.Kapitalne donacije

	Aktivnost A210003
Sufinanciranje roditelja za usluge Vrtića
	Ostali prihodi za posebne namjene

	Aktivnost A210004
Pomoći nadležnih ministarstava  
	Ostale pomoći




IZVRŠENJE RASHODA PREMA IZVORIMA FINANCIRANJA

1. IZVOR FINANCIRANJA: Opći prihodi i primici (Osnivač-Općina Okrug)
a) Aktivnost A210001- Poslovi stručnih, administrativnih i izvršnih tijela: rashodi za zaposlene, materijalni rashodi i financijski rashodi
b) Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina). 
Rashodi čiji su izvor financiranja Opći prihodi i primici iznose 100 % zastupljenih rashoda. Opći primici kao izvor financiranja rashoda poslovanja u prvih 6 mjeseci 2026. godine su jedini zastupljeni u ukupnim primicima te su izvor financiranja dvjema aktivnostima (A210001 i A21002) koje su opisane gore u tekstu.
2 .IZVOR FINANCIRANJA: Ostali prihodi za posebne namjene 
a) Aktivnost A210003 – Sufinanciranje roditelja za usluge vrtića : materijalni rashodi, rashodi  za materijal i energiju i rashodi za usluge.
Rashodi čiji su izvor financiranja Ostali prihodi za posebne namjene nisu zastupljeni jer Vrtić nije ostvario u ovom razdoblju prihode po posebnim propisima..
3. IZVOR FINANCIRANJA: POMOĆI
Aktivnost A210004 - Pomoći nadležnih ministarstava : materijalni rashodi za materijal i energiju.
Rashodi čiji su izvor financiranja pomoći nisu zastupljeni jer do 30.06.2026. godine Vrtić nije ostvario prihode od pomoći Ministarstva znanosti, obrazovanja i mladih za djecu s poteškoćama i djecu predškolske dobi jer se još čeka odluka nadležnog Ministarstva.

4. IZVOR FINANCIRANJA: Kapitalne donacije
 Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina). 
Rashodi čiji su izvor financiranja donacije nisu zastupljeni u 2026. godini jer Vrtić nije ostvario prihode od donacija.

Cilj svih aktivnosti je stvaranje ugodnog , toplog i poticajnog okruženja za djecu svih vrtićkih skupina uz osiguravanje  optimalnih materijalnih uvjeta (energetska vrijednost hrane, standardi higijene, edukativan potrošni i didaktički materijal u skladu s pedagoškim i obrazovnim standardima, opskrba energijom..).








